সাম্রাজ্য বিস্তারের হাতিয়ার ভাষা | বর্ষপূর্তি সংখ্যা | Jugantor
সোমবার, ০৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (২৪ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)ইউনিয়ন পরিষদ নির্বাচন ২০১৬ (২৪ মার্চ, ২০১৬)সাহিত্য সাময়িকী (১৮ মার্চ, ২০১৬)ইসলাম ও জীবন (১৮ মার্চ, ২০১৬)সুস্থ থাকুন (১৯ মার্চ, ২০১৬)সুরঞ্জনা (২১ মার্চ, ২০১৬)অর্থনীতি (২০ মার্চ, ২০১৬)দৃষ্টিপাত (২৩ মার্চ, ২০১৬)প্রতিমঞ্চ (১৫ মার্চ, ২০১৬)স্বজন সমাবেশ (১৬ মার্চ, ২০১৬)প্রকৃতি ও জীবন (১৯ মার্চ, ২০১৬)ঘরে বাইরে (১৫ মার্চ, ২০১৬)পরবাস (১২ মার্চ, ২০১৬)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (১৭ মার্চ, ২০১৬)একুশে বিশেষ সংখ্যা (২২ ফেব্রুয়ারি, ২০১৬)১৭ বছরে যুগান্তর (০৩ ফেব্রুয়ারি, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)
দ্বিতীয় সংস্করণ
বিচ্ছু
হোম
বর্ষপূর্তি সংখ্যা
আন্দালিব রাশদী    |
প্রকাশ : ২৪ মার্চ, ২০১৬ ০০:০০:০০ | অাপডেট: ২৪ মার্চ, ২০১৬ ০৪:০১:১৫
প্রিন্টঅঅ-অ+
ভাষা বিস্তার
সাম্রাজ্য বিস্তারের হাতিয়ার ভাষা
আন্দালুসিয়ার কর্দোবাতে রাজা দ্বিতীয় ফার্দিনান্দ ও রানী ইসাবেলা অবস্থান করছেন। ১৫ জানুয়ারি, ১৪৯২ ক্রিস্টোফার কলম্বাস এলেন তাদের সঙ্গে দেখা করতে। ক্রিস্টোফার রাজানুগ্রহ প্রার্থনা করছেন। তিনি আটলান্টিক পাড়ি দিয়ে ইস্ট ইন্ডিজ অভিযানে সমুদ্রযাত্রা করতে চাচ্ছেন। তার অভিযাত্রা নতুন পৃথিবী আবিষ্কারের, রাজার রাজত্ব বিস্তারের।
৩১ মার্চ ১৪৯২, ফার্দিনান্দ ও ইসাবেলা ফরমান জারি করলেন স্পেনের রাজ্য সীমানার ভেতরে বসবাসরত ইহুদিরা যদি রোমান ক্যাথলিক হিসেবে ধর্মান্তরিক না হয় তাহলে তাদের অবিলম্বে দেশছাড়া করা হবে।
১৭ এপ্রিল রাজকীয় সম্মতি পেয়ে ক্রিস্টোফার তিনটি জাহাজ সান্তা মারিয়া, লিনা ও পিন্তাতে পাল খাটানোর প্রস্তুত নিলেন।
ইহুদিদের দুর্যোগের কথা শুনে অটোমান সম্রাট দ্বিতীয় বায়েজিদ নৌবাহিনীর জাহাজ পাঠিয়ে লক্ষাধিক ইহুদিকে অটোমান থেসালোনিক (আজকের গ্রিস) এবং ইজমিরে (আজকের তুরস্ক) বসতি স্থাপনের সুযোগ করে দিলেন।
৩ আগস্ট ক্রিস্টোফার কলম্বাসের তিন জাহাজ নোঙর তুলল এবং পালে হাওয়া লাগল।
বছরের শুরুতেই ফার্দিনান্দের জন্য সুসংবাদ। তার মারমুখী সৈন্যবাহিনীর কাছে গ্রানাডার আমীর দ্বাদশ মোহাম্মদের বাহিনী পরাস্ত হয়েছেন এবং গ্রানাডার পতন ঘটেছে।
রাজাধিরাজের সাম্রাজ্য বিস্তারের আগ্রহ বাড়ছে।
ততদিন নীরবে শব্দচর্চা করে চলেছেন আন্দালুশির রেনেসাঁ পণ্ডিত আন্তোনিও দ্য নেব্রিয়া (জন্ম ১৪৪১, মৃত্যু ৫ জুলাই ১৫২২)। মহাকাশবিদ্যা উদ্ভিদবিদ্যা ও ইতিহাসে তার অগাধ পাণ্ডিত্য। তিনি কবিতা লিখেন, শিক্ষক হিসেবে তার ঢের সুনাম। তিনি লিখলেন স্পেনিশ ভাষার প্রথম ব্যকরণগ্রন্থ। গ্রন্থটি তিনি উৎসর্গ করলেন ক্যাস্তিলের ক্যাথলিক রানী ইসাবেলাকে। রানী ইসাবেলা বললেন, ‘এ ভাষা তো আমার জানাই।’ কাজেই এ বই নিয়ে সময় নষ্ট করবেন কেন? আন্তোনিও দ্য নেব্রিয়া জবান দিলেন, ‘ম্যাজেস্টি ভাষা হচ্ছে সাম্রাজ্যের হাতিয়ার।’
আন্তোনিও স্পেনের তৎকালীন মুখ্য ভাষা ক্যাস্তিলিয়ন নিয়েই কাজ করেছেন। তিনি একটি প্রমিত ভাষা প্রতিষ্ঠা করতে চান। লেখা ও বলার বিধিবিধান সুনির্দিষ্ট থাকলে ভাষার মৌল কাঠামো থেকে সরে দাঁড়ানোর উপায় থাকবে না। তাছাড়া রানী যখন একের পর এক বর্বরদের রাজত্ব নিজ দখলে নেবেন তাদের রোমান ক্যাথলিক হিসেবে তো দীক্ষিত করতে হবেই তাদের মুখে তুলে দিতে হবে একটি প্রমিত ভাষা। সাম্রাজ্য বিস্তার ও ভাষার বিস্তার পাশাপাশি ঘটতে থাকবে। ক্যাস্তিলিয়নই প্রমিত স্পেনিশ ভাষা।
অ্যাবিলার বিশপ পণ্ডিত আন্তোনিও সাম্রাজ্যবাদের ভিত মজবুত করার জন্য যথার্থই ভাষার ওপর সওয়ার হয়েছেন। সাম্রাজ্য বিস্তার ও সাম্রাজ্য শান্তিপূর্ণ দখলে রাখার জন্য তিনি চেয়েছেন ভাষার শাসন, সাংস্কৃতিক সাম্রাজ্যবাদের তাত্ত্বিক ভিত্তি তিনি তৈরি করেছেন।
স্পেনিশের কাছে মার খেয়ে গেছে নেটিভ আমেরিকানদের ভাষা; শাসকের ভাষার বিস্তৃতি উপনিবেশবাদকে সংহত করেছে, ভাষাই রাষ্ট্রীয় শক্তি প্রয়োগের প্রধান হাতিয়ার হয়ে উঠেছে। আন্তোনিও ভাষা ও উপনিবেশিক শক্তির সম্পর্ক তাত্ত্বিকভাবে প্রতিষ্ঠা করেছেন। স্পেনীয় রাজত্ব বিস্তারের অনেক আগেই রোমন অ্যাজটেক ও ইনকা সাম্রাজ্য এই সম্পর্কটি সুপ্রতিষ্ঠিত করতে পেরেছে। সাম্রাজ্যের ভাঙনের সঙ্গে প্রধান দাফতরিক ভাষাতেও ধস নামে রোম সাম্রাজ্য এবং ল্যাটিন ভাষাই তার প্রধান উদাহরণ।
সাম্রাজ্যকে সংহত করতে ও রাষ্ট্রীয় ঐক্য গড়তে ভাষাভিত্তিক সাংস্কৃতিক বন্ধনের উপরই জোর দিতে হবে। কাস্তিলিয়ন ভাষা ও খ্রিস্টীয় ক্যাথলিক ধর্ম রাষ্ট্রের স্থিতিশীলতার গ্যারান্টি দেবে। সামরিক বিজয়ের হাতিয়ারও ভাষা।
১১ অক্টোবর ১৪৯২ কলম্বাস তার জাহাজ থেকে একটি দ্বীপে নামলেন। তার সঙ্গে ছিলেন জাহাজের দুজন ক্যাপ্টেন- রদ্রিগো এস্কোবেডো এবং রদ্রিগো সানচেজ। দ্বীপবাসী তাদের ঘিরে ধরল, তাদের কথা বুঝতে চেষ্টা করল, তাদের নিজস্ব কোনো ধর্ম না থাকায় খ্রিস্টধর্ম গ্রহণে আপত্তি করল না। তিনি রাজা-রানীকে লিখছেন, আমি ফেরার সময় আপনার জন্য তাদের দু’জনকে তুলে নিয়ে আসব যাতে তারা স্পেনিশ ভাষাটা লিখে ফিরে যেতে পারে। কলম্বাস সেই দ্বীপের নাম রেখেছেন সান সালভাদর। ৫২৩ বছর পরও সেই নামই বহাল আছে ল্যাটিন আমেরিকান এই দ্বীপরাষ্ট্রের।
২.
আধ্যাত্মিক বিজয়েরও একই হাতিয়ার : ভাষা।
আদিবাসী ইন্ডিয়ানদের সঙ্গে যোগাযোগের জন্য চাই এমন কোনো ভাষা। প্রথম সফরেই কলম্বাস তার ডায়েরিতে তা লিপিবদ্ধ করেন। সেই ভাষাটি হচ্ছে কাস্তিলিয়ন- আজকের স্পেনিশ।
তখন যৌক্তিক বিশ্বাস ছিল : ভাষা ও সংস্কৃতি অবিচ্ছেদ্য। কাজেই ভাষা শেখাতে পারলেই ভাষাই সাংস্কৃতিক বিষয়গুলো শেখানোর স্বয়ংক্রিয় দায়িত্ব নেবে।
উপনিবেশকদের প্রধান শক্তি ধর্মীয়, রাজনৈতিক, আধ্যাত্মিক আনুগত্য এবং তা প্রতিষ্ঠা করতে পারে কেবল ভাষা। একই ধরনের উপনিবেশিক বিস্তারের কারণে আজটেক সাম্রাজ্যে মেক্সিকান ভাষা সীমান্ত পেরিয়ে অন্যত্রও ঘাঁটি গাড়তে থাকে। ১৫৮৬ সালে স্পেনিশ রাজা পেরুর ভাইসরয়কে বোঝাতে সমর্থ হলেন যে তাদের ভাষাটি বড় দরিদ্র। একমাত্র কাস্তিলিয়ন ভাষাই সে দৈন্য ঘুচাতে পারে। নতুন ভাষার কাছে মার খেয়ে গেল পেরুর পুরানো ভাষা। ১৯৪৭ উত্তর, পূর্ব ও পশ্চিম পাকিস্তানে ধর্মীয় সংহতি ছিল। জিন্নাহ সাহেব সাংস্কৃতিক সংহতি প্রতিষ্ঠার লক্ষ্যে পাকিস্তানি মোহাজিরদের ভাষা উর্দুকে নির্ধারণ করলেন সংহতির ভাষা-যে ভাষা পশ্চিম পাকিস্তানের চার প্রদেশ এবং বৃহত্তর জনগোষ্ঠীর পূর্বাঞ্চলকে কাছে নিয়ে আসবে, ভাষাভিত্তিক সংহতি রাষ্ট্রীয় স্থিতিশীলতা নিশ্চিত করবে, উন্নয়নের ‘কমন গোল’ অর্জন সহজ হয়ে উঠবে।
উপনিবেশিকরণের প্রধান ভাষা ইংলিশ, স্পেনিশ, ফ্রেঞ্চ ও পর্তুগিজ স্থানীয় ভাষাকে হটিয়ে দিয়ে নব্য সংস্কৃতির সূচনা করল। পাকিস্তানের স্বপ্নদ্রষ্টা ও প্রতিষ্ঠাতাদের সদিচ্ছাকে মেনে নিলেও উর্দু দাঁত বসাতে ব্যর্থ হল। ব্যর্থতা শুধু পূর্বাংশে নয়, পশ্চিম পাকিস্তানেও। ব্যর্থতা ভাষার নয়, যারা আরোপ করেছেন তাদের। শিল্প ও সাংস্কৃতিক ঐতিহ্য বিবেচনায় উর্দুর অবস্থান হিন্দির ওপরই হওয়ার কথা। হিন্দিবিরোধী আন্দোলন অব্যাহত থাকলেও ভারতে ধীরে ধীরে হিন্দি শিকড় গেড়েছে। এমনকি বঙ্গসংস্কৃতির ভারতীয় রাজধানী কলকাতায় বাণিজ্যিক লেনদেনের প্রধান ভাষা বাংলা নয়, হিন্দি ও ইংরেজি। হিন্দি পেরেছে। উর্দু পারেনি।
উর্দু সাম্রাজ্য বিস্তারের হাতিয়ার হয়ে উঠতে পারেনি, হয়েছে ভাঙনের হাতিয়ার।
যেহেতু ক্ষমতার শীর্ষ ব্যক্তিবর্গ পশ্চিম পাকিস্তানেরই এবং উর্দু তাদেরই চাপানো সুতরাং পূর্ব পাকিস্তানিরা ঢালাওভাবে পশ্চিম পাকিস্তানিদের উর্দুভাষাই মনে করেছে। পাঞ্জাবিরা বলছে তাদের ভাষা যে উর্দু নয়, পাঞ্জাবি ১৯৭১-এর স্বাধীনতার আগের পূর্ব পাকিস্তান তা বুঝতেই পারেনি। তাদেরও উর্দুভাষী মনে করা হয়েছে, তারা পূর্ব পাকিস্তানিদের কাছে ঘৃণিত উর্দুভাষীই রয়ে গেছে। এখনও পাকিস্তানে উর্দু ব্যবহারকারী মোট জনসংখ্যার সাড়ে সাত ভাগের বেশি নয়। আর ১৯৭১-পূর্ব পাকিস্তানকে বিবেচনা করলে এর হার দাঁড়াবে তিন থেকে সাড়ে তিন।
উর্দু বিরোধিতা এবং বাংলাকে রাষ্ট্রভাষা করার আন্দোলনটি পাকিস্তানের পূর্বাঞ্চলে বিস্ফোরিত হয় ১৯৫২ সালে। কিন্তু ১৯৪৮ সালেই পাকিস্তান প্রতিষ্ঠাতা জিন্নাহর নিজ প্রদেশ সিন্ধুতে উর্দুবিরোধী প্রবল বিক্ষোভ হয়। সে প্রদেশের প্রায় ৯০ ভাগ মানুষের ভাষা যেখানে সিন্ধি, তারা উর্দু মেনে নেবেন না, এটাই স্বাভাবিক। সিন্ধুর মুখ্যমন্ত্রী আইয়ুব খুরোর কণ্ঠেও ধ্বনিত হয় সিন্ধুর উর্দুবিরোধী গণদাবি। জিন্নাহ ক্ষুব্ধ হন। ২৬ এপ্রিল ১৯৪৮, অদক্ষতার অভিযোগ এনে আইয়ুব খুরোকে বরখাস্ত করা হয়। জিন্নাহর মৃত্যুর পর তিনি আবারও মুখ্যমন্ত্রী নির্বাচিত হন ১৯৫১ সালে।
সংখ্যাগরিষ্ঠের ভাষা বাংলাকে বিবেচনায় না এনে কেবল পশ্চিম পাকিস্তানের কথা যদি ভাবা যায় তাহলে এটা সহজেই অনুমেয় যে উর্দু পশ্চিম পাকিস্তানের চার প্রদেশের প্রধান ভাষা পাঞ্জাবি (পাঞ্জাব) পশতু (উত্তর-পশ্চিমে সীমান্ত প্রদেশ) বালুচি (বালুচিস্তান) এবং সিন্ধির (সিন্ধু) ওপর স্বল্পসংখ্যক মানুষের ভাষা উর্দু চাপিয়ে দেয়া হয়েছে। প্রায় ৬৯ বছরের রাষ্ট্রীয় আনুকূল্য ও সমর্থনের পরও ঘরে-বাইরে উর্দু ব্যবহারকারী হার দুই অঙ্ক পৌঁছেনি। পাকিস্তানের হালের হিসেবে জনসংখ্যার ৪৪ ভাগের ভাষা পাঞ্জাবি, পশতু ১৫ ভাগের, সিন্ধি ১৪ ভাগের এবং বালুচ ৪ ভাগের মাতৃভাষা। পাকিস্তানের উচ্চ আদালতে এখনও উর্দুবিরোধী মামলা বিচারাধীন রয়েছে।
ওদিকে ভারতে হিন্দিবিরোধী আন্দোলন বিক্ষোভ মামলা-মোকদ্দমা চলতে থাকলেও হিন্দির অগ্রযাত্রা থেমে নেই।
তামিল ভাষাভাষী মাদ্রাজে হিন্দির বিরুদ্ধে প্রতিবাদ জানিয়ে পাঁচজন গায়ে আগুন লাগিয়ে আত্মাহুতি দিয়েছে। ক্ষিপ্ত জনতা পুড়িয়ে মেরেছে দু’জন পুলিশ। মালয়ালম ভাষাভাষী কেরালা রাজ্যে প্রতিবাদকারীরা ট্রেনে আক্রমণ চালিয়েছে। ভারতে ১৯৬৫-র হিন্দিবিরোধী আন্দোলনে সরকারি হিসাবে ৭০ জন এরবং বেসরকারি হিসাবে ৫০০ জন তরুণের মৃত্যু হয়। ১৯৮৬-র ১৭ নভেম্বর তামিলনাড়ুতে হিন্দিবিরোধী আন্দোলনকারীদের ২১ জন দেহে অগ্নিসংযোগ করে মৃত্যুর কোলে ঢলে পড়ে। ভারতীয় সংবিধান হিন্দিকে রাষ্ট্রভাষা ঘোষণা করেনি, করেছে দাফতরিক ভাষা। হিন্দির পাশাপাশি ইংরেজিকেও পনেরো বছরের জন্য দাফতরিক ভাষা করা হয়েছিল। এটি ১৯৫০ সালের কথা।
১৯৬১-র ১৯ মে আসামের কাছাড় জেলার শিলচরে বাংলা ভাষার জন্য আন্দোলন করতে গিয়ে পুলিশ ও সেনাবাহিনীর গুলিতে নিহত হয়েছে ১১ জন- শচীন্দ্র পাল, হীতেশ বিশ্বাস, সুকোমল পুরকায়স্থ, কুমুদ দেব, সত্যেন্দ্র দেব, কানাইলাল নিয়োগী, চণ্ডীচরণ সূত্রধর, ধীরেন্দ্র সূত্রধর, তরণী দেবনাথ, সুনীল সরকার এবং একজন তরুণী কমলা ভট্টাচার্য। এই হত্যাকাণ্ডের ঘটনা ঘটে শিলচর রেলস্টেশনে। আন্দোলনকারী সেই রেলস্টেশনের নতুন নামায়ন করেছেন ভাষাশহীদ রেলস্টেশন।
১৯৭১-এ উত্তাল আন্দোলন ও লড়াইয়ে পূর্ব পাকিস্তান যখন স্বাধীন বাংলাদেশ হওয়ার পথে, সে বছরই জানুয়ারি ও ফেব্রুয়ারিতে সিন্ধুর রাস্তায় হয়ে গেল ‘ল্যাঙ্গুয়েজ রায়ট’- ভাষা দাঙ্গা।
হিন্দি জায়গা করে নিতে পারল, কিন্তু সব ধরনের রাষ্ট্রীয় সমর্থন ও সহযোগিতার পরও উর্দু পারল না কেন?
উর্দুভাষী পাকিস্তানিদের শিক্ষিত সন্তানরা দ্রুত ইংরেজিকে আপন করে নিয়েছে, অন্যরা হিন্দি-হিন্দুস্থানি-উর্দুর একটি মিশ্রণকে নিজেদের নিত্যকার কাজে ব্যবহার করছে। ২০১২ সালে জনপ্রিয় পাকিস্তানি পত্রিকা ‘ডন’ স্পষ্টভাবেই বলেছে ‘উর্দু ইজ ডাইয়িং’- উর্দু মরে যাচ্ছে।
উর্দুর নিজস্ব ভূমি ভারতের লক্ষ্ণৌর স্কুল-কলেজে বিষয় হিসেবে উর্দুকে অন্তর্ভুক্ত করা ৭০ শতাংশ কমে গেছে। ভারতের কর্ণাটকের প্রাইমারি স্কুলগুলোতে উর্দুমাধ্যম শিক্ষার্থীর সংখ্যা ২০০৮-০৯তে ছিল ৩ লাখ ৬২ হাজার, ২০১২-১৩তে তা ২ লাখ ৯৬ হাজারে নেমে এসেছে।
হিন্দির উত্থান ও উর্দুর মর্মান্তিক পতনের মূল কারণটি আর্থিক। হিন্দির আর্থিক গুরুত্ব বেড়েছে, উর্দুর আর্থিক গুরুত্ব আশঙ্কাজনকভাবে কমেছে।
বাংলা নিয়ে আমাদের যত উচ্ছ্বাসই থাকুক না কেন, বিশ্বসভায় বাংলা যত উচ্চ অবস্থানে থাকুক না কেন আমরা বাংলার আর্থিক গুরুত্ব বাড়াতে পারিনি।
উচ্চবিত্ত বরাবরই ইংরেজিকে আপন জ্ঞান করেছে, মধ্যবিত্তের সন্তানের ইংরেজি মাধ্যমে পড়াশোনার হিড়িক পড়েছে। বাংলা রয়ে যাচ্ছে নিুবিত্তের কাছে।
ভালো ইংরেজি জানা চাকরি প্রার্থী বেকার রয়েছে এমন শোনা যায় না। কিন্তু ভালো বাংলা জানা প্রার্থী অগ্রাধিকার পাবেন এমন কোনো চাকরির বিজ্ঞাপন অন্তত বাংলাদেশে আমাদের চোখে পড়েনি। কিন্তু বাংলাদেশে হিন্দি জানা প্রার্থীর অগ্রাধিকার পাওয়ার বিজ্ঞাপন আমাদের চোখ এড়ায়নি।
ইংরেজিতে বিএ (অনার্স) এবং বাংলায় এমএ প্রমথনাথ বিশি চাকরির আবেদন করলে ইন্টারভিউ বোর্ডের প্রধান অট্টহাসিতে ফেটে পড়ে বললেন, ‘দেখো, আশু মুখুজ্যের কাণ্ড! বাংলায় এমএ।’ আশু মুখ্যয্যে হচ্ছেন সে সময়কার কলকাতা বিশ্ববিদ্যালয়ের ভাইস চ্যান্সেলর আশুতোষ মুখোপাধ্যায়।
ইন্টারভিউ বোর্ডের প্রধান জানতেন প্রমথনাথ ইংরেজিতে পড়াশোনা করছিলেন।
তিনি তাকে পরামর্শ দিলেন, শেষেরটুকু বলার দরকার নেই। ইংরেজিতে বিএ পর্যন্ত বসলেই চলবে।
উর্দু সাম্রাজ্য বিস্তারে পাকিস্তানকে সহায়তা করতে পারেনি। বাংলার বিজয় হয়েছে। কিন্তু দুর্ভাগ্যজনক হলেও সত্য বাংলা ভাষায় মূল্য সংযোজন না ঘটায় বাংলার চাহিদা বাড়েনি।
লেখক : কথাসাহিত্যিক, প্রাবন্ধিক ও অনুবাদক

শীর্ষ খবর
সর্বশেষ খবর
জাতীয়
টিয়ারশেলেই চোখে আঘাত সিদ্দিকুরের
দোহারে বৃদ্ধা হত্যায় নারীসহ চারজনের ফাঁসি
আন্তর্জাতিক
মার্কিন সেনা প্রত্যাহার করে নির্বাচন চান হেকমতিয়ার
আফগানিস্তানে জঙ্গি হামলায় শিশুসহ অর্ধশত নিহত
রাজনীতি
আদালত পরিবর্তনে খালেদার আবেদনের শুনানি মুলতবি
আ’লীগের ভরসা হেভিওয়েটে প্রতীকেই গুরুত্ব বিএনপির
খেলা
বড় অংকের টাকায় দলবদলে ফের ঢাকায় ওয়েডসন
সাকিবের অলরাউন্ড নৈপুণ্যে দারুণ জয় পেল জ্যামাইকা
'বিদেশিরা বা আদালত ক্ষমতায় বসাবে এমন রঙিন খোয়াব ভেঙে যাবে'
অ্যাম্বুলেন্স আটকে চালককে মারধর, রোগীর মৃত্যু
মিরপুরের পোশাক শ্রমিকদের দাবি মানল মালিকপক্ষ
ইলিশের মালিক বাংলাদেশ
ভিডিও বার্তা দেয়া সেই নারীর সঙ্গে যোগাযোগ করছে পিবিআই
রাজনৈতিক বিশ্লেষকের কাণ্ড, প্যান্ট ছাড়াই টিভিতে সাক্ষাৎকার!
ষোড়শ সংশোধনী বাতিলের রায় লজ্জার: এরশাদ
ঢাবি অধিভুক্ত ৭ কলেজের জন্য পৃথক ভর্তি পরীক্ষা
সিলেটে ছাত্রলীগের ২ কর্মীকে কুপিয়ে জখম
সাগরের পানিতে মাংসখেকো পোকা!
বর্ষপূর্তি সংখ্যা বিভাগের অারও খবর
একুশের বিচার, একুশের পরিণাম
মানববিদ্যার দৈন্যদশা ঘোচানো চাই
বাংলা প্রচলনে স্থবিরতা কেন?
বাংলা প্রচলন সমস্যা
অনুবাদের সৃজনশীলতা
সাম্রাজ্য বিস্তারের হাতিয়ার ভাষা
বাংলা ভাষার রাষ্ট্রে ভাষা কেন শূন্যে মিলায়!
উচ্চশিক্ষাঙ্গনে বাংলা ভাষার চর্চা ও কিছু বাস্তবতা
রুখতে হবে বিদেশী ভাষার আগ্রাসন
ভাষা নিয়ে যথেচ্ছাচার
বাংলা ভাষা ও সাহিত্যে লোকসঙ্গীতের ভূমিকা
আরও যারা লিখেছেন
প্রথম পাতা
শেষ পাতা
খবর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
তারাঝিলমিল
বর্ষপূর্তি সংখ্যা
খেলা
বাংলার মুখ
ইউনিয়ন পরিষদ নির্বাচন ২০১৬
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
'বিদেশিরা বা আদালত ক্ষমতায় বসাবে এমন রঙিন খোয়াব ভেঙে যাবে'       মিরপুরের পোশাক শ্রমিকদের দাবি মানল মালিকপক্ষ       ইলিশের মালিক বাংলাদেশ       ষোড়শ সংশোধনী বাতিলের রায় লজ্জার: এরশাদ       সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে